Sistemul de justiție din Grecia se bazează pe separarea dintre instanțele civile și penale de drept comun și instanțele de contencios administrativ. Nu există instanțe comerciale, de dreptul muncii, de drept financiar sau de securitate socială separate. Aceste cauze intră în competența uzuală a instanțelor civile sau de contencios administrativ. Instanțele civile sunt organizate în 154 de judecătorii de pace (magistrate court), 63 de instanțe de prim grad de jurisdicție, 19 curți de apel și Curtea Supremă, care este curte de casație. Instanțele penale sunt organizate în 41 de instanțe pentru infracțiuni mai puțin grave, 63 de instanțe de prim grad de jurisdicție, 19 curți de apel și Curtea Supremă. Instanțele de contencios administrativ sunt organizate în 30 de instanțe de prim grad de jurisdicție în materie administrativă, 9 curți de apel în materie administrativă și Consiliul de Stat. Constituția Greciei prevede, de asemenea, un anumit număr de instanțe speciale . În unele instanțe au fost înființate departamente speciale pentru chestiuni specifice, de exemplu în ceea ce privește litigiile maritime și mărcile comerciale sau în ceea ce privește litigiile privind proprietatea intelectuală. Curtea de Conturi are un caracter dublu, acționând parțial în calitate de instanță și parțial în calitate de autoritate administrativă însărcinată cu auditul conturilor publice . Nu există o Curte Constituțională oficială, toate instanțele elene având competența de a examina constituționalitatea legilor. Judecătorii și procurorii formează un corp consolidat de „magistrați”, făcând obiectul unui sistem de recrutare, de carieră, de drepturi și obligații în mare parte omogen pentru toți. Sistemul elen este compus exclusiv din judecători și procurori de carieră. Aceștia sunt numiți în jurisdicții civile și penale sau în instanțe administrative. În ceea ce privește organele de urmărire penală, acestea sunt organizate în 63 de parchete pe lângă instanțele de prim grad de jurisdicție, 19 parchete pe lângă curțile de apel și procurorul general pe lângă Curtea Supremă. În plus, există și un procuror pentru infracțiuni economice și financiare și un procuror pentru infracțiuni de corupție. În Grecia există 63 de barouri, câte unul la sediul fiecărei instanțe de prim grad de jurisdicție.

Grecia a efectuat mai multe reforme pentru a îmbunătăți și a consolida cadrul juridic aplicabil sistemului de declarații de avere. Începând din 2016, declarațiile de avere pentru toate categoriile acoperite sunt trimise online , iar sistemul este acum pe deplin operațional. Cu toate acestea, Legea relevantă privind depunerea declarațiilor de avere și de interese financiare de către persoanele responsabile a fost modificată încă o dată în 2018, stipulând că toate persoanele care intră sub incidența acesteia trebuie să depună din nou declarațiile de avere pentru anii 2015, 2016 și 2017 . Există patru autorități principale însărcinate cu primirea și auditul declarațiilor de avere: (i) Comisia parlamentară pentru investigarea declarațiilor de avere (CIDA), așa-numita Comisie 3-A, care este formată din 11 membri și este responsabilă cu supravegherea și aplicarea sancțiunilor în ceea ce privește finanțarea entităților politice (cum ar fi partidele și persoanele) și în ceea ce privește declarațiile de avere. Aceasta este sprijinită de un serviciu special, compus din 20 de membri ai personalului și condus de un specialist detașat de la Secretariatul special al autorității de investigații financiare; (ii) Unitatea de investigare a sursei fondurilor a FIU (Autoritatea de combatere a spălării banilor), responsabilă cu auditul declarațiilor de avere ale mai multor categorii de funcționari publici, precum și ale persoanelor fizice care exercită atribuții de administrare în entități juridice private specifice; (iii) Unitatea de Afaceri Interne a Poliției, care este responsabilă cu auditul declarațiilor de avere ale ofițerilor de poliție și (iv) directorul Autorității Naționale pentru Transparență, care este responsabil pentru primirea și verificarea declarațiilor de avere ale autorităților de control administrativ (inspectori, auditori, anchetatori). Cele patru autorități sunt independente una față de cealaltă și nu există un mecanism formal de cooperare pentru a-și coordona activitățile. În plus, alte organisme de supraveghere pot verifica ad-hoc o declarație de avere, în cazul în care au primit o plângere .

Conferința ONGI-urilor a Consiliului Europei, Consiliul de experți privind Legea referitoare la ONG­uri, Opinion on the compatibility with European standards of recent and planned amendments to the Greek legislation on NGO registration (Aviz privind compatibilitatea cu standardele europene a modificărilor recente și planificate ale legislației elene privind înregistrarea ONG-urilor), 2 iulie 2020. https://www.coe.int/en/web/ingo/-/greek-legislation-on-ngo-registation

Centrul european pentru libertatea presei și a mijloacelor de informare în masă (2019), Grecia: New democracy – new press freedom? (Noua democrație – Noua libertate a presei?) https://www.ecpmf.eu/greece-new-democracy-new-press-freedom/ .

Centre for Media Pluralism and Media Freedom (2020), 2020 Media Pluralism Monitor [Centrul pentru pluralism și libertate în mass-media (2020), Instrumentul de monitorizare a pluralismului mass-mediei 2020] – infografic privind dezincriminarea defăimării. https://cmpf.eui.eu/wp-content/uploads/2019/01/decriminalisation-of-defamation_Infographic.pdf .

Centre for Media Pluralism and Media Freedom (2020), 2020 Media pluralism monitor [Centrul pentru pluralism și libertate în mass-media (2020), Instrumentul de monitorizare a pluralismului mass-mediei 2020]. https://cmpf.eui.eu/media-pluralism-monitor/mpm-2020 .

Respectarea drepturilor fundamentale și constituționale este asigurată în mai multe moduri, inclusiv de către autoritățile independente. Întrucât nu există o curte constituțională oficială în Grecia, Constituția Greciei permite fiecărui judecător să stabilească dacă drepturile constituționale ale unei persoane au fost încălcate printr-o lege care încalcă Constituția . Datorită existenței unui astfel de sistem de control constituțional difuz, toate instanțele au competența de a revizui constituționalitatea legilor . Cu toate acestea, în conformitate cu Constituția din 1975, a fost creată o instanță specială ad-hoc, Curtea Specială Supremă . Competența sa limitată include controlul ex post al constituționalității legislației în cazul unui dezacord între Curțile Supreme. Hotărârile sale privind controlul constituționalității dispozițiilor legale care intră sub incidența controlului său sunt obligatorii pentru toate instanțele. Ombudsmanul elen, care este o autoritate administrativă independentă, înființată în 1997, are sarcina de a desfășura activități de mediere între cetățeni și serviciile publice, autoritățile locale, organismele de drept public și serviciile publice, de a proteja drepturile civile, de a combate administrarea defectuoasă și de a asigura respectarea garanțiilor procedurale . Grecia a înființat ulterior, în 1998, o Comisie națională pentru drepturile omului ca instituție națională pentru drepturile omului, care acționează în calitate de organism consultativ al statului în aspecte legate de protecția și promovarea drepturilor omului. Aceasta a fost reacreditată, în martie 2017, primind statutul A în conformitate cu principiile generale ale ONU .

O reformă cuprinzătoare a procedurilor de legiferare are drept scop consolidarea calității legislației. Până de curând, realizarea unor evaluări ale impactului și consultarea părților interesate nu au fost practici clar definite în procesul de legiferare. Legea privind statul executiv din 2019 vizează o reformă cuprinzătoare a procedurilor de legiferare, bazată pe principii și tehnici ale unei mai bune legiferări, cu accent pe consolidarea rolului evaluărilor impactului. Legea a instituit, de asemenea, un organism independent de evaluare științifică cu participarea deopotrivă a avocaților și a economiștilor și a consolidat structura instituțională pentru codificarea și reforma juridică. Punerea în aplicare a Legii privind statul executiv este în derulare. Autoritățile au adoptat recent un manual detaliat privind metodologia legislativă și un model pentru o evaluare cuprinzătoare a impactului . Părțile interesate, cum ar fi Comisia națională pentru drepturile omului din Grecia sau Ombudsmanul elen , au subliniat faptul că nu primesc în prealabil proiectele de legi și, prin urmare, nu au suficient timp pentru a formula observații detaliate cu privire la dispoziții. În plus, timpul acordat consultării publice este adesea foarte scurt. Noul proces de legiferare vizează remedierea acestor deficiențe. Autoritățile au raportat cu privire la eforturile depuse pentru a limita recurgerea la proceduri accelerate și ordonanțe de urgență în procesul legislativ.

Consiliul Europei: Comitetul de Miniștri (2016), Recommendation CM/Rec(2016)4 of the Committee of Ministers to member States on the protection of journalism and safety of journalists and other media actors [Recomandarea CM/Rec(2016)4 a Comitetului de Miniștri către statele membre privind protecția jurnalismului și siguranța jurnaliștilor și a altor actori media].

Contiades, Papacharalambous and Papastylianos (2019), The Constitution of Greece: EU Membership Perspectives (Constituția Greciei: perspective privind apartenența la UE).

Direcția Generală Comunicare (2019), Sondajul Eurobarometru Flash 482: atitudinea societăților față de corupția din UE.

Direcția Generală Comunicare (2019), Sondajul Eurobarometru Standard 91.

Direcția Generală Comunicare (2020), Sondajul Eurobarometru special 502: Corupția.

Front Line Defenders (2020), Contribuția Front Line Defenders la Raportul privind statul de drept pentru anul 2020.

GRECO (2018), Fourth evaluation round, on Greece on corruption prevention in respect of members of parliament, judges and prosecutors, Compliance report (Runda a patra de evaluare privind Grecia referitoare la prevenirea corupției cu privire la membrii Parlamentului, judecători și procurori, Raport de conformitate).

GRECO (2019), Ad hoc report on Greece (Rule 34) [Raport ad-hoc privind Grecia (Regula 34)].

Greenpeace (2020), Contribuția Greenpeace la Raportul privind statul de drept pentru anul 2020.

Guvernul elen (2020), Contribuția Greciei la Raportul privind statul de drept pentru anul 2020.

Guvernul elen, Platforma online Di@vgeia. https://diavgeia.gov.gr/en .

Guvernul elen, Registrul media online. https://emedia.media.gov.gr/ .

Institutul Reuters și Universitatea Oxford, Digital News Report: Grecia. http://www.digitalnewsreport.org/survey/2020/greece-2020/ .

Ministerul Guvernanței Digitale, Di@vgeia: The transparency program initiative (Di@vgeia: Inițiativa programului de transparență). https://diavgeia.gov.gr/en .

Ministerul Justiției (2020), Comunicat din 25 mai 2020. https://www.ministryofjustice.gr/?p=5108 .

OCDE (2018) Guidelines on Whistle-blower Protection for Companies in Greece (Orientări privind protecția avertizorilor de integritate pentru întreprinderile din Grecia). https://www.oecd.org/corruption/anti-bribery/OECD-Guidelines-Whistleblower-Protection-Companies-in-Greece-ENG.pdf .

OCDE (2018), Assessment and Review of Asset Recovery Institutional Arrangements in Greece (Evaluarea și revizuirea aranjamentelor instituționale privind recuperarea activelor în Grecia).

OCDE (2018): Monitorizarea fazei a 3-a bis: raport scris suplimentar depus de Grecia. https://one.oecd.org/document/DAF/WGB(2018)43/en/pdf .

Oficiul ONU pentru combaterea traficului de droguri și prevenirea criminalității (2018), Thematic Compilation of Relevant Information Submitted by Greece – Asset and interest Disclosure systems (Compilație tematică a informațiilor relevante prezentate de Grecia – sisteme de declarare a averii și a intereselor). https://www.unodc.org/documents/corruption/WG-Prevention/Art_8_Financial_disclosure_declaration_of_assets/Greece.pdf .

Pikrammenos (2019), Judicial territorial planning: a choice of the legislator with a major import for the judicial system (Planificarea teritoriului judiciar: o alegere a legiuitorului ce afectează puternic sistemul judiciar).